rlitschk/wikidir huggingface dataset:
Bestern (hoochdüütsch Bessern) is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Veern höört dat to de polietsche Oortschop Lutten. De Oort liggt an’n Rand von de Achem-Veerner Geest hen na de Maschen von de Aller, de en halven Kilometer wied weg is. De Naveröörd sünd Eitze in’n Noorden, Lutten in’n Oosten, Hogenabargen mit Drommelbeek in’n Süüdoosten, Ahnbargen in’n Süüdwesten un Wahnbargen in’n Westen. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Eitze in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort höört al von öllers bi de Gemeen Lutten mit bi, de an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn is. Bestern is evangeelsch-luthersch präägt un höört to dat Kaspel von de Andreas-Kark in Veern. För de Kathoolschen is de St.-Josef-Kark in Veern tostännig. Bestern liggt an
De Bank vun Uganda is de natschonale Zentralbank vun dat oostafrikaansche Land Uganda. De Bank is tostännig för dat Rutgeven vun dat ugandsche Geld, den Uganda-Schilling. Ehr Baas is vacant. Na den Geschäftsbericht 2004 harr de Bank Inlagen vun 4,228 Billiarden Schilling (1,937 Milliarden Euro). De Bank gifft dat siet den 15. August 1966, as de ugandsche Regeren dat Bank-vun-Uganda-Gesett rutgeven hett. Ehr Positschoon wieder regelt hebbt dat Bankengesett vun 1969 un dat Bank-vun-Uganda-Statut vun 1993. Se höört to 100 Perzent den Staat. Websteed vun de Bank (engelsch)
Gorkum is en Stadt in de Gemeen Gorkum in de Provinz Süüd-Holland in Holland in de Nedderlannen. Se liggt in'n westlichen Deel vun Süüd-Holland. Dalem un De Kooi sünd de anneren Öörd in de Gemeen, de 36.003 Inwahners hett (2017). De Vörwahl is 0183. Tweeemol in de Week is dor Markt. De Stadt hett vele Buslienen. Gorkum, Bedüden Heim van de Goringa, de Minschen van Goro (Egennaam), is wahrschienlich üm't Johr 1000 entstunn. Gorkum worr 1124 dat eerste Mol nöömt, in en Oorkonn vun Graf Floris IV.. 1273 hett Jan II. van Arkel dat Dörp vun den Grafen vun Bentheim köfft. 1382 worr dörch Otto van Arkel Gorkum en Stadt. Se worr dörch de Laag an de Grenz vun Holland un Geldern un nich wiet vun Brabant un Utrecht en Fastensstadt mit starke Warken vun't Verdeffendern. In 1417 worr de Stadt vun Holland innehmen. Se weer Liddmaat vun de Hanse. 1566 geev dat den eersten protestantschen Gottsdienst. Bi den Tachtigjahrigen Krieg warr se 1572 al fröh vun de Watergeusen un Willem van Oranien innehmen. In 1673 worr se Deel vun de Hollandsche Waterlien. Water weer en wassen Problem vun Gorkum, ok Överswemmen.
Höltenwarder (hoochdüütsch Höltenwerder) is en lütten Oort in de Gemeen Veern in’n Landkreis Veern, Neddersassen. De Oort liggt an de Steed, an de de Mauloher Graven in de Aller münnt. De Naveröörd sünd Daulsen un Halsmöhlen in’n Noordoosten, Veern in’n Süüdoosten, Hänsch in’n Süden, Groten Huttbargen un Lüttjen Huttbargen in’n Süüdwesten, Ritzenbargen in’n Westen un Lüttjen Eeßel un Groten Eeßel mit’n Holbmer Winkel in’n Noordwesten. De Oort hett vör 1885 to de amtsfre’e Stadt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort höört von öllers bi de Stadtgemeen Veern mit bi, de an’n 1. Juli 1972 mit de Gemeenreform in Neddersassen noch düüdlich grötter worrn is. Höltenwarder is evangeelsch-luthersch präägt un höört to dat Kaspel von’n Doom in Veern. För de Kathoolschen is de St.-Josef-Kark in Veern tostännig. Von Höltenwarder föhrt lüttjere Straten na de Bundsstraat 215, de in’n Noordoosten över Daulsen un Wall na Rodenborg geiht un in’n Süden na Veern un Dörbern. De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so veer Kilometer in’n Noordoosten von Höltenwarder an de B 215. De nächste Bahnhoff is so
De Tüters (Tringa) sünd en Geslecht mank de Snippenvagels. Sunnerlich in't Slichtkleed seht se meist all liek ut. De meisten Tüters hefft en Stimm, wo se mit upfallt, wenn se roopt. Dor sünd se ok an to bestimmen. Tüters freet Insekten, lüttje Kreefte, Wörmer un Weekdeerter. De wecken Aarden versmaht ok lüttje Fische un Pielepoggen nich. Ehr Freten finnt se meist in flack Water. Gröönbeensnippe un Swatte Tüter söökt Freten ok in Water, wat en beten deeper is. Dat könnt se maken, wiel sunnerlich bi den Swatten Tüter de Nesenlöcker bannig hooch an den langen, dünnen Snavel ansett sünd. Mank de Tüters gift dat Aarden, de bröödt up'e Eer, man ok de wecken, de boot ehre Nester in Böme. Normolerwiese leggt se veer Eier. Düsse 11 Aarden höört to de Tüters mit to: Swatten Tüter (T. erythropus) Tüter (T. totanus) Pooltüter (T. stagnatilis) Gröönbeensnippe (T. nebularia) Gröönbeentüter (T. guttifer) Grote Geelpoot (T. melanoleuca) Lüttje Geelpoot (T. flavipes) Eensomen Tüter (T. solitaria) Boomtüter (T. ochropus) Brooktüter (T. glareola) Mottenpedder (T. semipalmata) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Richard Sale: A Complete Guide to Arctic Wildlife, Verlag Christopher Helm, London 2006, ISBN
Holtum betekent Holtum, Oort in de Gemeen Werl in’n Kreis Saust, Noordrhien-Westfalen, Holtum, Oort in de Gemeen Sittard-Geleen in de Provinz Limborg, Nedderlannen, Holtum, Oort in de Gemeen Wegberg in’n Kreis Heinsberg, Noordrhien-Westfalen, Holtum, Oortsdeel von de Stadt Duisborg, Noordrhien-Westfalen. Dat is ok de hoochdüütsche Naam von Holbm (Masch), Oort in de Gemeen Blenner in’n Landkreis Veern, Neddersassen, Holbm (Geest), Oort in de Gemeen Kerklinneln in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Holbm betekent Holbm (Masch), Oort in de Gemeen Blenner in’n Landkreis Veern, Neddersassen, Holbm (Geest), Oort in de Gemeen Kerklinneln in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Steenlopers (Arenaria) sünd en Geslecht ut de Familie vun de Snippenvagels (Scolopacidae). Dor höört twee Aarden to. De ok in Middeleuropa vörkommen Steenloper (ok Steenwälzer) wurrd etwa 22 bit 24 Zentimetern lang. De Flögelspannwiet reckt 45 bit 56 Zentimeter un dat Gewicht liggt in den Beriek vun 80 bit 190 Gramm. De Swattkopp-Steenloper is meest gliek groot un wurrd etwa 22 bit 25 Zentimetern lang. De Flögelspannwiet bedrocht 50 bit 55 Zentimeter. Dat Gewicht liggt tüschen 100 un 140 Gramm. Steenloper (A. interpres) Swattkopp-Steenloper (A. melanocephala) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Gill, F., Wright, M. & Donsker, D. (2010). IOC World Bird Names (version 2.6). (engelsch)
Odeweg is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Schepinkel. To Odeweg höört ok de Geerkenhoff. De Oort liggt op de Linnelner Geest. Dat Water ut dat Rebeed flütt över’n Gohbeek af. De Naveröörd sünd Wittenmoor in’n Noorden, Lürken in’n Noordoosten, Dreßel in’n Oosten, De Hoff Tadel un Sankt Pauli in’n Süüdoosten, Schepinkel in’n Süden, Bennbössel un Brouk in’n Süüdwesten, Groten Zähln un Lüttjen Zähln in’n Westen un Süderwals un Karkwals in’n Noordwesten. Odeweg kummt 1144 as etthewidi toeerst in de Oorkunnen vör. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem tohoopleggt worrn is un den ne’en un grötteren Kreis Veern billt hett. Odeweg un Schepinkel hebbt von öllers een Gemeen billt. Disse Gemeen hett bet 1954 den Naam Odeweg dragen, hett sien Naam denn aver op
Mottenlöpers (Limnodromus) sünd en Geslecht mank de Snippenvagels (Scolopacidae). Dor höört dree Aarden to. Lüttjen Mottenloper (L. griseus) Groten Mottenloper (L. scolopaceus) Steppen-Mottenloper (L. semipalmatus) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt National Geographic Society: Field Guide to the birds of North America. 4th fully rev. and updated Ed. 2002. ISBN 0-7922-6877-6 Svensson, L.; Grant, P. J.; Mullarney, K.; Zetterström, D.: Der neue Kosmos-Vogelführer - Alle Arten Europas, Nordafrikas und Vorderasiens. Franckh-Kosmos Verlags-GmbH & Co., Stuttgart. 1999. ISBN 3-440-07720-9 [http://www.worldbirdnames.org/ Gill, F., Wright, M. & Donsker, D. (2013). IOC World Bird Names (version 3.3). (engelsch)
Neeseelandsnippen (Coenocorypha) sünd en Geslecht mank de Snippenvagels (Scolopacidae). Dor höört 9 Aarden to, man bloß dree, de dat hüdigendags noch gifft. De annern sünd al uttstorven. Chathamsnippe (C. pusilla) Aucklandsnippe (C. aucklandica) Snares-Snippe (C. huegeli) Noordinsel-Snipp (C. barrierensis), utstorven Süüdinsel-Snippe (C. iredalei), utstorven Forbes-Snippe, C. chathamica, utstorven Fidschi-Snippe, C. miratropica, utstorven Neekaledonien-Snippe, Coenocorypha sp. (utstorven, nich beschreven) Norfolk-Snippe, Coenocorypha sp. (utstorven, nich beschreven) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Gill, F., Wright, M. & Donsker, D. (2010). IOC World Bird Names (version 2.6). (engelsch)
De Strandlopers (Calidris) sünd en Geslecht mank de Snippenvagels. Dor hannelt sik dat um lüttje Tüütvagels bi, de in’n Norden vun de Noordhalfkogel vorkaamt. En ganze Reeg Aarden brott in de Subarktis. In Middeleuropa regelmotig to sehn sünd Knutt, Sichtstrandloper, Lüttjen Strandloper, Witten Strandloper, Steent un Seestrandloper. Alltohopen höört dor 19 Aarden to. Groten Knutt (C. tenuirostris) Knutt (C. canutus) Witten Strandloper (C. alba) Sandstrandloper (C. pusilla) Bargstrandloper (C. mauri) Lüttjen Strandloper (C. minuta) Roodhalsstrandloper (C. ruficollis) Temminckstrandloperr (C.temminckii) Langtöhnstrandloper (C. subminuta) Wischenstrandloper (C. minutilla) Wittsteertstrandloper (C. fuscicollis) Bairdstrandloper (C. bairdii) Grauboststrandloper (C. melanotos) Spitzsteertstrandloper (C. acuminata) Seestrandloper (C. maritima) Beringstrandloper (C. ptilocnemis) Steent (C. alpina) Sichtstrandloper (C. ferruginea) Binnenstrandloper (C. himantopus) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Richard Sale: A Complete Guide to Arctic Wildlife, Verlag Christopher Helm, London 2006, ISBN 0-7136-7039-8 Gill, F., Wright, M. & Donsker, D. (2013). IOC World Bird Names (version 3.3). (Engelsch) Strandlopers (Calidris). Mehr Biller, Videos oder Audiodateien to’t Thema gifft dat bi Wikimedia Commons.
De Louisiana State University is en staatliche Universität in Baton Rouge in’ US-Bundsstaat Louisiana. Se wurr insbesünnere dör den umstreeden Politiker un Gouverneur vun Louisiana Huey Long utbaut un moderniseert. Mit to Tiet 33.587 Studenten is se de gröttste Hoochschool in Louisiana un de wichtigste Standoort vun dat Louisiana State University System. De Universität wurr 1860 grünnd. Besünnere Bekanntheit kreeg se dör de New Critics as Robert Penn Warren un Cleanth Brooks, de an de LSU Ünnerricht geven hemm un tallriek Schrievers vun de Südstaaten weltwiet bekannt maaken deen. 1935 hemm se an de LSU de literarisch Tietschrift Southern Review grünnd, de bit hüüd besteiht. De düütsch Exilant Rudolf Heberle, en Schöler vun Ferdinand Tönnies, harr en Professur för Soziologie an de LSU. De Sportteams vun de LSU sünd de Tigers. De Footballmannschap drocht hör Heimspelen in dat Tiger Stadium ut. De Hoochschool is Liddmaat in de Southeastern Conference. Joseph Addai (* 1983), American-Football-Speler Odell Beckham Jr. (* 1992), American-Football-Speler Jarvis Landry (* 1992), American-Football-Speler Charles Dameron (1914–2002), Jurist un Offizier Glenn Dorsey, American-Football-Speler Ronald Dupree (* 1981), Basketballspieler Dennis Gaubatz (* 1940), American-Football-Spieler Hubert Humphrey (1911–1978), 38. Viezpräsident vun de USA, Senator LoLo Jones (* 1982), 100 m Hürdenlöperin
Bössel (hoochdüütsch Borstel) is en Dörp in de Gemeen Veern in’n Landkreis Veern, Neddersassen. De Oort billt binnen de Gemeen Veern en egen polietsche Oortschop. De Oort liggt op de Achem-Veerner Geest. Dat Water ut dat Rebeed flütt över Gohbeek un Aller af. De Naveröörd sünd Ulemöhlen, Neemöhlen un Doomöhlen in’n Noorden, Scharnhors, Hoost, Schnuckenstall un Oosterkroog in’n Noordoosten, Wetenmöhlen in’n Oosten, Eitze in’n Süüdoosten, Wahnbargen in’n Süüdwesten, Veern in’n Westen un Halsmöhlen in’n Noordwesten. Bössel kummt 1254 toeerst in de Oorkunnen vör. In’n Eersten Weltkrieg sünd 15 Soldaten ut Bössel fullen oder vermisst un in’n Tweten Weltkrieg 36. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort is an’n 1. Juli 1972 mit de Gemeenreform in Neddersassen Deel von de Gemeen Veern worrn. Sietdem billt Bössel en Oortschop mit egen Oortsraad
Grolle is en Stadt in de Gemeen Oost Gelre in't Achterhook in de Provinz Gelderlaand in de Nedderlannen. De Stadt hett mit Zwolle en Böverflach vun 9,41 km2 un (1. Januar 2007) 10.062 Inwahners. Ehr Postleddtall is 7141 un de Vörwahl 0544. Grolle gifft dat siet circa 610. Reinoud I. van Geldern geev 1277 Grolle de Stadtrechten. Se kreeg 1334 dat Recht, Stadtmuren to boen. Se weer Liddmaat vun de Hanse. De Stadt weer en Hannelszentrum an den Weg vun Düütschland na Holland. In den Tachtigjahrigen Krieg worr Grolle stark belagert, t. B. 1597 dörch Moritz von Oranien, 1606 dörch Ambrosio Spinola un 1627 dörch Frederik Hendrik. Siet 2005 höört to de Gemeen Oost-Gelre, de bit 2006 den Naam Groll harr. Se hett de evangeelsche Ole Calixtuskark un de kathoolsche Niege Calixtuskark. Grolle hett en Wapen. In Grolle fohren dree Buslienen. De Stadt hett den Karnevalsvereen de Knunnekes un den Sportvereen S. V. Grol. Peter Beets (*1971), Jazzpianist Henricus Bomers (*1936), Bischop vun Haarlem Tristan Hoffman (*1970), Radrennfohrer Hans Jansen (*1931), Theoloog Mike Schäperclaus (*1973), Perkuschonist Salome Sticken (*ca. 1369), Priorin Bert Wagendorp (*1956), Journalist, Schriever un Kolumnist Judith van Wanroij (*1974), Sopranistin
Holbm (hoochdüütsch Holtum) is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln billt de Oort de polietsche Oortschop Holbm. To Holbm höört ok de lüttjeren Öörd Heidkroog un Weehoff mit to. De Oort liggt op de Achem-Veerner Geest. Dat Water ut dat Rebeed flütt in’n Süüdwesten na’n Halsbeek hen af un in’n Noordoosten över’n Eberser Beek na’n Ahuser Beek. De Naveröörd sünd Bokel un Ahusen in’n Noorden, Ebersen, Westerwals un Weehoff in’n Noordoosten, Süderwals un Rahnhorst in’n Oosten, Kreepm un Brammer in’n Süüdoosten, Deelsen un Kerklinneln in’n Süden, Scharnhors un Wall in’n Süüdwesten, Schüülg’n, Doolbröch un Völkersen in’n Westen un Heidkroog un Spang in’n Noordwesten. Holbm kummt an’n 24. Mai 935 as Holthem toeerst in en Oorkunn vör, in de König Hinnerk I. de Kark in Hamborg un den Hambörger Arzbischop Unni bestätigt, dat de Eddelherr Willarius sien Besitt in negen Dörper bi Langwedel gegen Besitt von de Hambörger Kark tuuscht hett. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De
Lochem (hollandsch: Lochem) is en Stadt in de Gemeen Lochem in't Achterhook in de Provinz Gelderlaand in de Nedderlannen. De Stadt hett Karken, en Synagoog un en Moschee. Bi Utgraven worrn Reste vun en Holtkark ut dat 9. Johrhunnert funnen. Lochem is en vun de öllste Öörd vun't Achterhook. Lochem worr 1059 dat eerste Mol nöömt. 1233 geev Otto II. van Geldern de Stadtrechten. En Jahrhundert later kreeg Lochem ok dat Recht, Wallmuren to hebben. De Stadt weer Liddmaat vun de Hanse. In't late Middelöller un den Tachtigjahrigen Oort worr Lochem veel belagert. Dat Roothuus in'n Renaissancestil is vun 1640. Na den Freden von Mönster 1648 worr de Stadt twee Mol vun den Bischop von Mönster, Bernhard von Galen, belagert. 2005 worr Gorssel to de Gemeen Lochem toföögt. Aefde Alm (Gelderland) Barchem Epse Gorssel Harfsen Joppe Kring van Dorth Laorne
De Franjenpoten (Phalaropus) sünd en Geslecht mank de Snippenvagels (Scolopacidae). Tohuse sünd se in de Arktis. Ehren Naam hefft se vun de „Franjen“ (Lappen) an de Töhn vun her. Dor höört twee Aarden to, dat sünd dat Odinshöhnken un dat Thorshöhnken. Hen un wenn sünd de beiden up’n Treck an de düütsche Noordseeküst to sehn. In’t Binnenland sünd se man roor. Gegen annere Aarden vun Vagels over hefft Heken un Seken ehre Rullen tuuscht. De Seken ehre Feddern sünd bunter, as bi de Heken. Se verdeffendeert ok dat Revier un balzt. De Heken treckt de Jungen up. List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Stanley Cramp (Rutg.): The complete birds of the western palearctic on CD-ROM. Oxford University Press, Oxford 1998, ISBN 0-19-268579-1 (3 CD-ROMs und 1 Begleitheft) Bernhard Grzimek (Rutg.): Grzimeks Tierleben Band 8. Die Vögel 2. dtv, München 1980, ISBN 3-423-03205-7 Otto Höhn: Die Wassertreter (Phalaropodidae). Westarp, Hohenwarsleben 2003, ISBN 3-89432-753-7 (Die neue Brehm-Bücherei 349) Josep del Hoyo u. a. (Rutg.): Handbook of the Birds of the World, Band 3. Hoatzin to Auks. Lynx Edicions, Barcelona 1996, ISBN 84-87334-20-2 Franjenpoten (Phalaropus). Mehr Biller, Videos oder Audiodateien to’t Thema gifft
Wetenmöhlen is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln billt de Oort de polietsche Oortschop Wetenmöhlen. To Wetenmöhlen höört ok de lüttjeren Öörd Ramels un Specken mit to. De Oort liggt op de Achem-Veerner Geest. Dör’n Oort flütt de Gibbeek, de an’n Süüdrand von’n Oort in’n Gohbeek münnt. De Naveröörd sünd Kerklinneln in’n Noorden, Ramels un Specken in’n Oosten, Armsen in’n Süüdoosten, Lutten in’n Süden, Eitze in’n Süüdwesten, Bössel in’n Westen un Oosterkroog, Schnuckenstall, Hoost un Lindhoop in’n Noordwesten. De Oort geiht trügg op de Watermöhl an’n Gohbeek, de eerst 1957 op en Elektromotoor ümstellt worrn is. De Naam von’n Oort kummt üm 1320 as Wethemolen toeerst in de Oorkunnen vör. In’n Eersten Weltkrieg sünd acht Soldaten ut Wetenmöhlen fullen oder vermisst un in’n Tweten Weltkrieg 19. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis
Dibbelsen-Dönnerstäen weer en Gemeen in’n Landkreis Bruunswiek. Vondaag is dat fröhere Rebeed von de Gemeen opdeelt op de Oortsdelen Dibbelsen un Dönnerstäen von de Gemeen Thänhusen in’n neddersassischen Landkreis Veern. Dibbelsen un Dönnerstäen doot in de Maschen von de Werser liggen, de in’n Noorden langsflütt. De Navergemenen weren Hostäe in’n Noorden, Eißel un Thänhusen in’n Oosten un Fell un Rier in’n Westen. De beiden Öörd hebbt siet dat 19. Johrhunnert tohoop een Gemeen billt. De Gemeen harr 1965 292 Inwahners op en Rebeed von 6,28 km². To’n 1. Januar 1966 is de Gemeen Maat von de ole Samtgemeen Thänhusen worrn. An’n 1. Juli 1972 is de Gemeen Dibbelsen-Dönnerstäen an de Gemeen Thänhusen kamen. Gliektiedig is de Gemeen Thänhusen in’n Landkreis Veern wesselt. Die Landkreise in Niedersachsen. Band 22, W. Dorn, 1965, Sied 26 Statistisch Bundsamt: Historisches Gemeindeverzeichnis für die Bundesrepublik Deutschland. Namens-, Grenz- und Schlüsselnummernänderungen bei Gemeinden, Kreisen und Regierungsbezirken vom 27. 5. 1970 bis 31. 12. 1982. W. Kohlhammer GmbH, Stuttgart un Mainz 1983, ISBN 3-17-003263-1, Sied 266 Koordinaten:52° 58′ N, 8° 59′ O
Dienshoop is en lütt Dörp in de Gemeen Dörbern in’n Landkreis Veern, Neddersassen. Binnen de Gemeen Dörbern billt de Oort en egene polietsche Oortschop. De Oort liggt in’t Dienshoper Holt in en Brookrebeed twüschen Werser un Aller. Dat Water ut dat Rebeed flütt över’n Meesgraven af. De Naveröörd sünd Hiddenhusen un Wessen in’n Noordoosten, Hülsen in’n Oosten, de Hämelheid un Horst in’n Süüdoosten, Hämelhusen in’n Süden, Heidhüsen, Eestrup un Hassel in’n Süüdwesten, Jübber un Drübber in’n Westen un Baame un Dörbern in’n Noordwesten. Dienshoop kummt 1310 as Dinshope toeerst in de Oorkunnen vör. In Dienshoop staht noch welk von de Snedensteen, de 1575 an de Grenz von dat Stift Veern, de Graafschop Heien un dat Förstendom Lümborg opstellt worrn sünd. 1938 sünd in’t Dienshoper Holt na Baame to en Reeg Bunkers för de Pulverfabrik Eibia anleggt worrn. In’n Eersten Weltkrieg sünd veer Soldaten ut Dienshoop fullen oder vermisst un in’n Tweten Weltkrieg twee. In de Tied von’n Kolen Krieg sünd in de Standortmunitionsniederlage Dienshoop von de NATO Wapen lagert worrn, ünner annern ok Nuklearwapen. In de Franzosentied von 1810 bet 1814 hett de Oort to de Mairie Eestrup in’n Kanton Heien höört. Dat Rebeed hett in disse Tied 1810 to
Kreepm is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln billt de Oort tohoop mit Brammer de polietsche Oortschop Kreepm. De Oort liggt op de Linnelner Geest. Dat Water ut dat Rebeed flütt över Kreepmer Beek un Schmobeek na’n Gohbeek hen af. De Naveröörd sünd Rahnhorst un Süderwals in’n Noorden, Lüttjen Zähln un Groten Zähln in’n Oosten, Brouk, Schmomöhlen un Lüttjen Linneln in’n Süüdoosten, Kerklinneln, Deelsen un Brammer in’n Süüdwesten un Holbm un Weehoff in’n Noordwesten. Kreepm kummt wohrschienlich 1320 in en Oorkunn von’n Veerner Bischop Nikolaus as Cregenhob toeerst in de Oorkunnen vör. Aver dat is nich ganz düüdlich, wat mit düt Cregenhob ok würklich dat Dörp Kreepm meent weer. As dat Dörp Huckfelde in de Neegd von Kreepm un Brammer in dat 15. Johrhunnert verswunnen is, dor is de Feldmark von düt Dörp twüschen Kreepm un Brammer opdeelt worrn. In’n Eersten Weltkrieg sünd söss Soldaten ut Kreepm un Brammer fullen oder vermisst un in’n Tweten Weltkrieg 23. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to